
Text rozhodnutia
Súd: Krajský súd Bratislava Spisová značka: 5S/75/2015 Identifikačné číslo súdneho spisu: 1015200511 Dátum vydania rozhodnutia: 24. 02. 2016 Meno a priezvisko sudcu, VSÚ: JUDr. Viera Šebestová ECLI: ECLI:SK:KSBA:2016:1015200511.4 Opravné uznesenie Krajský súd v Bratislave v právnej veci žalobcu: A - STUDIO s.r.o., Bajkalská 24, 821 01 Bratislava, IČO: 31 396 526, zastúpený: Matejka Friedmanová s.r.o., Svätoplukova 28, 821 08 Bratislava, proti žalovanému: Národný inšpektorát práce, Masarykova 10, 041 01 Košice - Staré mesto, o preskúmanie zákonnosti rozhodnutia OPS/BEZ/2014/169 O-538/2014 zo dňa 28.01.2015 a o zmene návrhu zo dňa 21.08.2015, takto r o z h o d o l : Súd konanie v časti zmeny návrhu žalobcu zo dňa 21.08.2015 z a s t a v u j e. o d ô v o d n e n i e : Žalobca sa žalobou doručenou súdu dňa 26.03.2015 domáhal zrušenia rozhodnutia žalovaného č. OPS/ BEZ/2014/169 O-538/2014 zo dňa 28.01.2015 ako aj rozhodnutia Inšpektorátu práce Trenčín, so sídlom Hodžova 36, 911 01 Trenčín, IČO: 35 627 620 č. 5043/174/2014/2.1/L zo dňa 15.10.2014 a vrátenia veci žalovanému na ďalšie konanie. Žalobca podaním doručeným súdu dňa 21.08.2015 doručil súdu zmenu návrhu v zmysle § 95 ods. 1 O.s.p., ktorý sa domáhal zmeny petitu: 1/ Krajský súd v Bratislave zrušuje rozhodnutie žalovaného č. OPS/BEZ/2014/169 O-538/2014 zo dňa 28.01.2015 ako aj rozhodnutia Inšpektorátu práce Trenčín, so sídlom Hodžova 36, 911 01 Trenčín, IČO: 35 627 620 č. 5043/174/2014/2.1/L zo dňa 15.10.2014 a vrátenia veci žalovanému na ďalšie konanie. 2/ Žalobca neporušil zákaz nelegálneho zamestnávania zdokumentovaný v Protokole č. ITN-312-35-1.2/ P-A24,28-14 zo dňa 11.08.2014 v znení dodatku zo dňa 21.08.2014 vydaný Inšpektorátom práce Trenčín, so sídlom Hodžova 36, 911 01 Trenčín, IČO: 35 627 620. 3/ Krajský súd v Bratislave zrušuje Protokole č. ITN-312-35-1.2/P-A24,28-14 zo dňa 11.08.2014 v znení dodatku zo dňa 21.08.2014 vydaný Inšpektorátom práce Trenčín, so sídlom Hodžova 36, 911 01 Trenčín, IČO: 35 627 620. 4/ Žalovaný v súčinnosti s Inšpektorátom práce Trenčín, so sídlom Hodžova 36, 911 01 Trenčín, IČO: 35 627 620 je povinný vykonať výmaz žalobcu zo Zoznamu fyzických osôb a právnických osôb, ktoré porušili zákaz nelegálneho zamestnávania vedenom žalovaným, s dátumom kontroly dňa 02.09.2014, a s uvedeným právoplatným postihom dňa 30.01.2015. Žalobca podaním doručeným súdu dňa 10.12.2015 zobral svoj návrh o zmene petitu zo dňa 21.08.2015 v celom rozsahu späť a žiadal konanie zastaviť. Podľa § 96 ods. 1 O.s.p., navrhovateľ môže vziať za konania späť návrh na jeho začatie, a to sčasti alebo celkom. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. Vzhľadom na skutočnosť, že žalobca zobral svoj návrh na zmenu podľa § 95 ods. 1 O.s.p. zo dňa 21.08.2015 späť, súd konanie v zmysle vyššie uvedeného zákonného ustanovenia zastavil. Podľa § 164 O.s.p., súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O návrhu na opravu súd rozhodne do 30 dní od jeho podania. O oprave vydá opravné uznesenie, ktoré doručí účastníkom. Pritom môže odložiť vykonateľnosť rozsudku na čas, kým opravné uznesenie nenadobudne právoplatnosť. Podľa § 167 ods. 2 O.s.p., ak nie je ďalej ustanovené inak, použijú sa na uznesenie primerane ustanovenia o rozsudku. Súd vydal opravné uznesenie z dôvodu, že vo výroku uznesenia neviedol, že žalobca zobral návrh na zmenu petitu zo dňa 21.08.2015 späť, čo však nie je v súlade s odôvodnením uznesenia zo dňa 04.02.2016. Poučenie: Proti tomuto uzneseniu možno podať odvolanie do 15 dní odo dňa jeho doručenia na Krajskom súde v Bratislave. V odvolaní sa má popri všeobecných náležitostiach (§ 42 ods. 3 O.s.p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

